CELEX: 62010TA0422
Language: sl
Date: 2015-07-15 00:00:00
Title: Zadeva T-422/10: Sodba Splošnega sodišča z dne 15. julija 2015 – Trafilerie Meridionali/Komisija (Konkurenca — Omejevalni sporazumi — Evropski trg jekla za prednapenjanje — Določanje cen, razdelitev trga in izmenjava poslovno občutljivih informacij — Odločba o ugotovitvi kršitve člena 101 PDEU — Enotna, zapletena in trajajoča kršitev — Sorazmernost — Načelo individualizacije kazni in sankcij — Neomejena pristojnost)

14.9.2015   
            
            
               SL
            
            
               Uradni list Evropske unije
            
            
               C 302/38
            
         Sodba Splošnega sodišča z dne 15. julija 2015 – Trafilerie Meridionali/Komisija
   (Zadeva T-422/10) (1)
   
   ((Konkurenca - Omejevalni sporazumi - Evropski trg jekla za prednapenjanje - Določanje cen, razdelitev trga in izmenjava poslovno občutljivih informacij - Odločba o ugotovitvi kršitve člena 101 PDEU - Enotna, zapletena in trajajoča kršitev - Sorazmernost - Načelo individualizacije kazni in sankcij - Neomejena pristojnost))
   (2015/C 302/48)
   Jezik postopka: italijanščina
   
      Stranki
   
   
      Tožeča stranka: Trafilerie Meridionali SpA, prej Emme Holding SpA (Pescara, Italija) (zastopniki: G. Visconti, E. Vassallo di Castiglione, M. Siragusa, M. Beretta in P. Ferrari, odvetniki)
   
      Tožena stranka: Evropska komisija (zastopniki: sprva B. Gencarelli in V. Bottka, nato V. Bottka in R. Striani in nazadnje V. Bottka in G. Conte, zastopnika, skupaj s P. Manzinijem, odvetnikom)
   
      Predmet
   
   Predlog za razglasitev ničnosti in spremembo Sklepa Komisije C(2010) 4387 final z dne 30. junija 2010 v zvezi s postopkom na podlagi člena 101 PDEU in člena 53 Sporazuma o EGP (zadeva COMP/38344 – Jeklo za prednapenjanje), ki je bil spremenjen s Sklepom Komisije C (2010) 6676 final z dne 30. septembra 2010 in s Sklepom Komisije C (2011) 2269 z dne 4. aprila 2011.
   
      Izrek
   
   
               1.
            
            
               Člen 1, točka 17, Sklepa Komisije C(2010) 4387 final z dne 30. junija 2010 v zvezi s postopkom na podlagi člena 101 PDEU in člena 53 Sporazuma o EGP (zadeva COMP/38344 – Jeklo za prednapenjanje), kakor je bil spremenjen s Sklepom Komisije C (2010) 6676 final z dne 30. septembra 2010 in s Sklepom Komisije C (2011) 2269 z dne 4. aprila 2011, se razglasi za ničen v delu, v katerem je Komisija ugotovila, da je družba Trafilerie Meridionali SpA, prej Emme Holding SpA, sodelovala v vseevropski razsežnosti zadevne kršitve od 4. marca 1997 do 9. oktobra 2000, štela, da se to sodelovanje nanaša na trižični kabel od 4. marca 1997 do 28. februarja 2000, in ugotovila to sodelovanje pri protikonkurenčnih praksah za obdobje od 30. avgusta 2001 do 10. junija 2002.
            
         
               2.
            
            
               Člen 2, točka 17, Sklepa C(2010) 4387 final, kakor je bil spremenjen s Sklepom C (2010) 6676 final in s Sklepom C (2011) 2269, se razglasi za ničen.
            
         
               3.
            
            
               Znesek globe, naložene družbi Trame, se določi na 3,2 milijona EUR.
            
         
               4.
            
            
               Tožba se v preostalem zavrne.
            
         
               5.
            
            
               Vsaka stranka nosi svoje stroške, kar zadeva zadevo T-422/10.
            
         
               6.
            
            
               Družba Trafilerie Meridionali poleg svojih stroškov nosi stroške Evropske komisije, kar zadeva zadevo T-422/10 R.
            
         
      (1)  UL C 317, 20.11.2010.